Epava unui submarin american scufundat în timpul celui de-al Doilea Război Mondial a fost găsită în Marea Chinei de Sud
Data publicării:
Epava unui submarin al Marinei SUA, care a scufundat cele mai multe nave de război japoneze în timpul celui de-al Doilea Război Mondial, a fost găsită în Marea Chinei de Sud, la aproximativ 80 de ani după ce a fost scufundată de forțele inamice.
USS Harder a fost găsit la 914 m sub apă în largul insulei Luzon, din nordul Filipinelor, scrie BBC.
Submarinul Harder a fost scufundat în luptă pe 29 august 1944, împreună cu echipajul său de 79 de oameni. Într-una dintre ultimele sale misiuni de război, a scufundat trei distrugătoare japoneze și a avariat grav alte două în decurs de patru zile, potrivit Comandamentului pentru Istorie și Patrimoniu al Marinei SUA (NHHC).
Acest lucru i-a forțat pe japonezi să-și schimbe planurile de luptă și să-și întârzie forța de răspuns, contribuind la înfrângerea lor.
„Harder a fost pierdut în timpul victoriei. Nu trebuie să uităm că victoria are un preț, la fel ca și libertatea”, a spus Samuel J. Cox, un amiral american în retragere, care conduce NHHC.
Filipine a fost unul dintre principalele câmpuri de luptă din Pacific în timpul celui de-al Doilea Război Mondial, pe măsură ce SUA luptau pentru a-și relua fosta colonie de la Armata Imperială Japoneză.
Apele din arhipelag și din jurul arhipelagului sunt acum locuri de odihnă pentru faimoasele nave de luptă din Al Doilea Război Mondial.
În 2015, miliardarul american Paul Allen a localizat epava Musashi, una dintre cele mai mari două nave de război japoneze construite vreodată, în Marea Sibuyan din Filipine.
Harder, care a navigat sub motto-ul „Hit 'em harder', a fost găsit prin proiectul Lost 52, care are ca scop găsirea celor 52 de submarine americane pierdute în timpul celui de-al Doilea Război Mondial. Submarinul a fost găsit stând drept pe chilă și relativ intact, a transmis Marina SUA.
Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media
Submarinul și echipajul său au primit mai târziu recunoaștere pentru serviciul în timpul războiului. Distincția „Presidential Unit Citation” (PUC) este acordată unităților militare ale Statelor Unite și celor din țările aliate, pentru eroism extraordinar în acțiune împotriva unui inamic la sau după 7 decembrie 1941.
Comandantul său, comodorul Sam Dealey, a primit postum cea mai înaltă decorație militară a SUA, Medalia de Onoare.